MS Adventure of the Seas

** Adventure of the Seas** je norveško-američki brod za krstarenje, izgrađen 2001. u finskom brodogradilištu *Kvaerner Masa-Yards* (današnji *STX Europe*) u gradu Turku, za kompaniju *Royal Caribbean International*. Treći izgrađeni brod iz klase *Voyager*.

## Izgradnja
Kao i ostali brodovi klase *Voyager*, *Adventure of the Seas* projektiran je u uskoj suradnji Royal Caribbeana i brodogradilišta *Kvaerner Masa-Yards*. Izgradnja je započela 1998., te je iz doka isplovio 5. siječnja 2001., dok su pokusne vožnje održane rujna 2001. Premda su ostali brodovi klase Voyager, *[[Voyager of the Seas]]*, *[[Explorer of the Seas]]* i *[[Navigator of the Seas]]* u svoje vrijeme bili najveći brodovi na svijetu, radi nešto manje tonaže *Adventure of the Seas* nije preuzeo taj primat. Isporučen je naručitelju 26. listopada 2001., dok je ceremonija krštenja obavljena u New Yorku 8. studenoga. Na prvo putovanje isplovio je 18. studenoga 2001. Cijena izgradnje bila je 500 milijuna američkih dolara.

## Tehničke karakteristike
*Adventure of the Seas* dugačak je 310,90 m i širok 47,95 m. Plovi brzinom od 22,5 čvorova (42&nbsp;km/h), što omogućavaju 6 
*[[Wärtsilä]]* 12V46C dizel motora, ukupne snage 75&nbsp; 600 kW (101&nbsp;381 ks). Potisak omogućavaju 3 *Asea Brown Boveri (ABB) Azipod* pogonske elektro-gondole - jedna fiksna, dvije azimutne, ukupne snage 42 MW. Brod također raspolaže s 4 *Rolls-Royce/Kamewa* pramčana potisnika radi lakšeg manevriranja u lukama.

## Interijeri

*Adventure of the Seas* raspolaže s 15 paluba, ukupno 1557 kabina od kojih 1077 (69%) s pogledom na more, 757 (49%) s balkonom i 138 (9%) s pogledom na unutrašnji *Royal Promenade*. Najveći apartman, *Royal Suite*, prostire se na 110 m², ne računajući balkon s 15 m². Kapacitet putnika je 3114, ili 3840 pri maksimalnoj popunjenosti, što zajedno s posadom od 1180 čini ukupno 5020 ljudi na brodu. Također se ističu 120 m dugačka, 9 m široka i četiri palube visoka središnja šetno-trgovačka paluba (*Royal Promenade*) oko koje su koncentrirani glavni restorani, trgovački i zabavni centri. Na svakom kraju promenade, kroz 11 paluba uzdiže se atrij s panoramskim dizalima. Brod također raspolaže s kazalištem za 1350 gledalaca. Putnicima je namjenjen niz atrakcija i zabava, među kojima se ističu klizalište na ledu, košarkaška dvorana i zid za planinarenje.

## Destinacije
Od 2001., *Adventure of the Seas* bazira u San Juanu na Portoriku odakle tjedno isplovljava na četverodnevna do sedmodnevna krstarenja, tijekom kojih pristaje u Oranjestad na Arubi; Willemstad na Curaçau; Roseau u Dominici; Charlotte Amalie i Saint Croix na Američkim Djevičanskim Otocima; Bridgetown na Barbadosu; Castries u Svetoj Luciji; Saint John's na Antigvi i Barbudi i Philipsburg, na Svetom Martinu. Dio sezone također bazira i u španjolskim gradovima Málagi i Barceloni, odakle isplovljava za Palmu de Mallorcu, Ibizu i Tenerife u Španjolskoj, Ajaccio, Toulon i Marseille u Francuskoj i Funchal na Portugalskoj Madeiri.

## Povezano
* **[[Klasa Voyager]]**
** *[[MS Voyager of the Seas]]*
** *[[MS Explorer of the Seas]]*
** *[[MS Navigator of the Seas]]*
** *[[MS Mariner of the Seas]]*

## Galerija

Datoteka:Adventurecockpit.JPG|Zapovjednički most.
Datoteka:Adventure_of_the_Seas_15.jpg|Jedan od dva velika atrija.
Datoteka:Royal_Promenade_1.jpg|Royal Promenade.
Datoteka:Adventure_of_the_Seas21.jpg|Adventure of the Seas na Arubi 2007.
Datoteka:Adventure-of-the-Seas-4.JPG|Southampton 2013
Datoteka:Adventure-of-the-Seas-2.JPG|Southampton 2013
Datoteka:Adventure-of-the-Seas-6-rock-climbing-wall.JPG|
Datoteka:Adventure-of-the-Seas-5-rear_aerial_mast.jpg|
Datoteka:Adventure-of-the-Seas-1.jpg|Southampton 2013


## Izvori

## Vanjske veze

* Službena stranica - royalcaribbean.com 
* ''Adventure of the Seas Review'' - cruisecritic.com  
* Ship-Technology.com 
* ''Adventure of the Seas - from bow to stern'' - shipparade.com  
* Aktualna pozicija - seascanner.com  
* Raspored paluba - seascanner.com 
* Raspored paluba - cruisedeckplans.com